मनगणित
जब संख्या से सम्बन्धित कोई गणना बिना कागज, पेन, पेंसिल, कैलकुलेटर, कम्प्यूटर के की जाती है तो इसे मनगणित (Mental calculation) कहते हैं। जब कोई गणनाकारी औजार न हो, या अन्य विधियों की अपेक्षा मन से गणना करना शीघ्र सम्भव हो तो मनगणित का प्रयोग किया जाता है (जैसे प्रतियोगिता परीक्षाओं में)। मनगणित की विशेषता यह है कि इसमें विशेष प्रकार की समस्याओं के लिये विशेष विधियों का प्रयोग करना पड़ता है (न कि सर्वसामान्य विधि का)।